In nomine sanctæ et individuæ Trinitatis. Notum sit omnibus fidelibus Christi, qualiter media pars Ecclesiæ de Sivoïo, subnixa est Ecclesiæ Besuensi. Abbas Stephanus, vir Religiosus dum remigando per Segunnam ad Ecclesiam Besuensem remearet, ab Hermuino orto nobili progenie in ea villa hospicio susceptus est. Benignissimo amore eum suscepit, atque omnem humanitatem hospitalitatis ei exhibuit, et in crastino die pro æternis peritura commutans, in portu Prantenensi mediam partem Ecclesiæ de Sivoïo, et Ecclesiam S. Dionysii in eadem villa, sicut erat sibi in patrimonio, anima sua, antecessorumque suorum sub testimonio legali, per manus supradicti Abbatis tradidit, Apostolis scilicet Petro et Paulo, Ecclesiæ Besuensis. Acta sunt hæc anno ab Incar. Dom. MXCIII. Indict. I. Epact. XX. Luna VIII. Regnante Imperatore Heinrico anno XXXIV. Principante Stephano Comite, Hugone Archiepiscopo Archiepiscopalem Cathedram tenente. Si quis hanc Kartam violaverit, separetur ab Angelorum choris, societurque Datan et Abiron, hic et in æternum in inferno inferiori. Signum testium nostrorum. Signum Hermuini. Aimonis. Lavenchæ. Giraldi. Albrici. Teberti. Stigandi. Ego Godefredus Cancellarius Abbatis dictavi, et bene subscripsi.